Weickertsberg

Weickertsberg je 408 metrow wysoka hora w gmejnje Wjazońcy w sakskej Hornjej Łužicy.

 Přirodne poměry 
Hora leži w sakskim dźělu Łužiskich horow a jich mesogeochorje Sewjerne hornjołužiske hory. Na Weickertsberg na sewjeru bjezposrědnje nawjazuje Šibjeńčna hora (413 m). Geologisku podłohu twori dwubłyšćinkaty granodiorit. Najbóle rozšěrjenej typaj pódow stej podzolna bruna póda a parabruna póda a při podnohach mało tež wustupujetej regosol a glej-koluvisol. Woda z Weickertsberga ćeče do Wjazońcy, kotraž ćeče južnje pod horu. Cyła hora tuž słuša k přitočnišću Łobja a z tym Sewjerneho morja. Na wjetšinje hory namakaja so pola a łuki a na južnej podnoze wupřestrěwa so gmejna Wjazońca. Weickertsberg leži w krajinoškitnej kónčinje Hornjołužiske hory.

 Turistika a wobchad 
Přez juhowuchodnu skłoninu wjedźe žołta pućowanska šćežka, kotraž měrja z Wjazońcy na Wulki Pichow (498 m). Zapadnje pod horu wjedźe krajna dróha S 119, kotraž zwjazuje Wjazońcu z Budyšinom.

 Žórła 

 Literatura 

 Wotkazaj 

 Mapy.com: pućowanska karta, Weickertsberg a wokolina

Kategorija:Hora w Hornjej Łužicy
Kategorija:Hora w Sakskej
Kategorija:Wjazońca
Kategorija:Hora w Europje
Kategorija:Łužiske hory